Feb 15,2018
షియోమి నుంచి రెడ్‌మి నోట్‌ 5..
న్యూఢిల్లీ: ప్రముఖ మొబైల్‌ తయారీ సంస్థ షియోమి కొత్తగా రెండు స్మార్ట్‌ఫోన్లను విడుదల చేసింది. వీటిని రెడ్‌మి నోట్‌ 5, రెడ్‌మి నోట్‌ ప్రొ పేరుతో భారత్‌ మార్కెట్లోకి తీసుకొచ్చింది. స్నాప్‌డ్రాగన్‌625 ప్రాసెసర్‌ కింద 3జీబీ ర్యామ్‌+ 32జీబీ అంతర్గాత మెమొరీ, 4జీబీ ర్యామ్‌+64జీబీ స్టోరేజ్‌ వేరియంట్లలో మార్కెట్లోకి ప్రవేశపెట్టింది. వీటి ధరలు రూ.9,999గా, రూ.11,999గా ఉన్నాయి. నాలుగు రంగుల్లో రెడ్‌మి నోట్‌ 5 అందుబాటులో ఉండనుందని కంపెనీ ఇండియా హెడ్‌ మను కుమార్‌ జైన్‌ పేర్కొన్నారు. ఇక వీటిలోని ఫీచర్లు చూస్తే.. 6 అంగుళాల తాకే తెర, 12ఎంపీ వెనుక కెమెరా, 8ఎంపీ ముందు కెమెరా, 2.0 గిగాహెడ్జ్‌ ప్రొసెసర్‌, 4000 ఎంఏహెచ్‌ బ్యాటరీ సామర్థ్యంతో లభించనుంది. మరోవైపు షియోమి రెడ్‌మి నోట్‌ 5 ప్రొను 6జీబీ ర్యామ్‌తో తెచ్చింది. 4జీబీ ర్యామ్‌+64జీబీ అంతర్గాత మెమొరీ, 6జీబీ ర్యామ్‌+64జీబీ స్టోరేజ్‌ వేరియంట్లలో వీటిని ప్రవేశపెట్టింది. వీటి ధరలు రూ.13,999గా, రూ.16,999గా ఉన్నాయి. దీనికితోడు షియోమి తొలిసారిగా భారత్‌లో మి స్మార్ట్‌ టీవీ4ను కూడా విడుదల చేసింది. 55 అంగుళాల స్మార్ట్‌ ఎల్‌ఈడీ టీవీ ధర రూ.39,999గా కంపెనీ నిర్ణయించింది.
మీ స్నేహితులకు రికమెండ్ చెయ్యండి